ตามที่มีผู้ร้องเรียนท่าเต้นแอโรบิกของทั้งลานสวนจตุจักรและสวนวชิรเบญจทัศ (สวนรถไฟ) ไปเมื่อสัปดาห์ที่แล้วว่ากี่ปีก็เหมือนเดิม ไม่คิดนอกกรอบ เต้นมากี่ปีก็ยังเหมือนเดิมนั้น 

เรา..ในฐานะที่เป็นสมาชิกของทั้ง 2 ลานรู้สึกไม่สบายใจเป็นอย่างมากกับคำร้องดังกล่าวเพราะคุณครูทุกท่านได้ทุ่มเทถ่ายทอดท่าเต้นที่ถูกต้องและมีประสิทธิภาพมากๆให้บรรดาสมาชิก เรามั่นใจว่าท่าเต้นเหล่านั้นไม่ทำให้สมาชิกรู้สึกเบื่อแต่อย่างใด ขณะเดียวกันกลับเป็นท่าเต้นที่สมาชิกส่วนใหญ่คุ้นเคยและสามารถเต้นกันได้ 👍👍👍

ตามความคิดเห็นส่วนตัว หากต้องเปลี่ยนท่าเต้นใหม่ คงไม่เหมาะกับสมาชิกที่เต้นมานานโดยเฉพาะผู้สูงอายุเพราะคงต้องเริ่มเรียนรู้สิ่งใหม่ซึ่งก็ไม่ทราบเหมือนกันว่าจะสามารถปฏิบัติตามได้หรือไม่

เราขออนุญาตเป็นกำลังใจให้กับคณะครูนำเต้นทุกท่านให้มีพลังสู้ต่อไป อย่าได้ท้อถอยกับคำร้องเรียนใดๆ 

คราวก่อนก็มีคนร้องเรียนว่าเปิดเพลงเสียงดัง ไม่เข้าใจจริงๆค่ะว่าจะอะไรหนักหนา สิ่งเหล่านี้ล้วนบั่นทอนความทุ่มเทกายใจของคุณครูทั้งสิ้น เราขอเป็นคนหนึ่งที่ต้องการ save คุณครูและเป็นกำลังใจให้ตลอดไปค่ะ ♥️🙏♥️